Source: http://malinovo.sk/web/vseobecne-zavazne-nariadenie-dotacie-ms-skd-sj.php
Timestamp: 2019-03-20 01:12:34+00:00
Document Index: 13224902

Matched Legal Cases: ['§ 6', '§ 6', '§ 19', '§ 7', 'čl. 2', 'čl. 2', '§ 31', '§ 6', '§ 6', '§ 31']

Obec Malinovo - Všeobecne záväzné nariadenie dotácie MŠ ŠKD ŠJ
o určení výšky dotácie na prevádzku a mzdy na dieťa materskej školy a školských zariadení so sídlom na uzemí obce Malinovo
Obecné zastupiteľstvo obce Malinovo vo veciach územnej samosprávy v zmysle § 6 ods. 1 zákona č. 369/1990 Zb. o obecnom zriadení v znení neskorších právnych predpisov, § 6 ods.2 a ods. 12 písm. d) zákona č. 596/2003 Z. z o štátnej správe v školstve a školskej samospráve a o zmene a doplnení niektorých zákonov v znení neskorších predpisov, § 19 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto všeobecne záväznom nariadení:
Všeobecne záväzné nariadenie obce Malinovo určuje výšku a účel použitia dotácie na prevádzku a mzdy na dieťa materskej školy a žiaka školských zariadení 1 so sídlom na území obce Malinovo, ktoré sú na základe rozhodnutia Ministerstva školstva SR zaradené do siete škôl a školských zariadení Ministerstva školstva Slovenskej republiky. 2
Príjemcom dotácie podľa tohto nariadenia je materská škola a školské zariadenia v zriaďovateľskej pôsobnosti obce Malinovo:
Školská jedáleň pri MŠ Malinovo
Školský klub detí pri základnej škole s vyučovacím jazykom slovenským a vyučovacím jazykom maďarským.
Výška dotácie na príslušný kalendárny rok na prevádzku a mzdy na dieťa materskej školy a žiaka školských zariadení v zriaďovateľskej pôsobnosti obce je určená v prílohe tohto všeobecne záväzného nariadenia.
Prijímateľ dotácie podľa čl. 2 je oprávnený použiť dotáciu len na úhradu osobných a prevádzkových nákladov materskej školy a školských zariadení so sídlom na území obce a pri jej použití musí zabezpečiť hospodárnosť, efektívnosť a účelnosť jej použitia.
V prípade, že dotácia nebude vyčerpaná do 31.12. príslušného kalendárneho roka, je prijímateľ povinný nevyčerpanú časť dotácie vrátiť späť na účet obce do 31.12. príslušného kalendárneho roka.
Obec poskytne príjemcovi podľa čl. 2 dotáciu mesačne (vo výške jednej dvanástiny z dotácie na príslušný kalendárny rok) do 25. dňa príslušného mesiaca.
Výška dotácie môže byť upravená počas príslušného roka.
Na ustanovenia súvisiace s určením výšky dotácie na prevádzku a mzdy na dieťa materskej školy a žiaka školského zariadenia so sídlom na území obce Malinovo, neupravené týmto všeobecne záväzným nariadením sa vzťahujú príslušné právne predpisy (ust.§ 31 zákona č.523/2004 Z.z o rozpočtových pravidlách verejnej správy).
Príloha k tomuto VZN bude každoročne schvaľovaná obecným zastupiteľstvom v rámci schvaľovania rozpočtu obce Malinovo. V prípade zmeny objemu výnosu dane z príjmov pre obec Malinovo alebo z titulu iných nepredvídaných ekonomických udalostí, ktoré by nepriaznivo ovplyvnili finančnú situáciu obce, bude rozpis finančných prostriedkov uvedený v prílohe č.1 prehodnotený a predložený na schválenie obecnému zastupiteľstvu.
Toto VZN bolo schválené obecným zastupiteľstvom v Malinove dňa 21.03.2013.
Toto všeobecne záväzné nariadenie nadobúda účinnosť 15. deň od jeho schválenia po vyvesení na úradnej tabuli obce.
V Malinove dňa 21.03.2013
starostka obce Malinovo
1) ust. § 6 odst. 12 písm. d) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
2) ust. § 6 odst. 12 písm. b) zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších zmien a doplnkov
3) napr. ust. § 31 zákona č. 523/2004 Z.z. o rozpočtových pravidlách verejnej správy
O určení výšky dotácie na mzdové a prevádzkové náklady na dieťa materskej školy, školského klubu a školskej jedálne v zriaďovateľskej pôsobnosti obce Malinovo.
Materská škola na jedno dieťa / rok 1 250,00 €
pri ZŠ s VJSl.
na jedno dieťa / rok
pri ZŠ s VJM
Potencionálny stravník
v školskej jedálni pri MŠ